કમાન્ડો ઓપરેશન સાંજે 4 વાગે શરૂ થયું અને લગભગ 11 કલાક બાદ એક આતંકવાદી ઠાર મરાયો. કહેવાઇ રહ્યું છે કે, મધ્ય પ્રદેશ પોલીસના ઇનપુટ પર ઠાકુરગંજના આ સંદિગ્ધ આતંકીના ઠેકાણની ઘેરાબંધી કરવામાં આવી હતી. આતંકીએ આત્મસમર્પણ કરવાની ના પાડતાં એટીએસ દ્વારા તેના ઓરડામાં ટિયર ગેસના ગોળા છોડવામાં આવ્યા હતા. સંદિગ્ધ આતંકવાદી બેભાન થઇ જાય અને તેને જીવતો પકડી શકાય એ માટે એટીએસ દ્વારા અંદર સ્મોક છોડવામાં આવ્યો. પરંતુ ત્યાર બાદ આતંકવાદીએ ફાયરિંગ શરૂ કરી દીધું હતું. કમાન્ડો અને આતંકી વચ્ચેની અથડામણ દરમિયાન એરપોર્ટ અને રેલવે સ્ટેશન પર હાઇએલર્ટ જાહેર કરવામાં આવ્યું હતું, સુરક્ષા વ્યવસ્થા કડક કરી તપાસ પણ શરૂ કરવામાં આવી હતી.